CELEX: 32009R0594
Language: hu
Date: 2009-07-08 00:00:00
Title: A Bizottság 594/2009/EK rendelete ( 2009. július 8. ) egyes áruk Kombinált Nómenklatúra szerinti besorolásáról

9.7.2009   
            
            
               HU
            
            
               Az Európai Unió Hivatalos Lapja
            
            
               L 178/14
            
         
      A BIZOTTSÁG 594/2009/EK RENDELETE
   
   (2009. július 8.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. július 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vinilidén-fluorid-hexafluorpropilén kopolimer, alapanyag formájában.
                              Az anyag az elasztomerek nyúlási és visszaalakulási jellemzőit mutatja, de kénnel nem vulkanizálható. Ezen kopolimer térhálósításához lúgos vegyületekre vagy meghatározott peroxidokra van szükség.
                           
                        
               
                  3904 69 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 39. árucsoporthoz tartozó megjegyzések 1., 4. és 6. pontja, a 40. árucsoporthoz tartozó megjegyzések 4. pontjának a) alpontja, a 39. árucsoporthoz tartozó alszámos megjegyzések 1. pontja, valamint a 3904, a 3904 69 és a 3904 69 90 KN-kód szövegezése határozza meg.
                  A vinilidén-fluorid-hexafluorpropilén kopolimer nem felel meg a 40. árucsoporthoz tartozó megjegyzések 4. pontjának a) alpontjában szereplő szintetikus gumi meghatározásának, mivel kénnel nem vulkanizálható.
                  A poli(vinilidén-fluorid) a 39. árucsoportba tartozó polimer (lásd a 39. árucsoporthoz tartozó HR magyarázat általános rendelkezések polimerek rövidítéseinek listáját és a 3904 vtsz-hoz tartozó magyarázat utolsó bekezdését).
                  A vinilidén-fluorid-hexafluorpropilén kopolimert, alapanyag formájában, fluor kopolimerként a 39. árucsoporthoz tartozó megjegyzések 1., 4. és 6. pontja és a 39. árucsoporthoz tartozó alszámos megjegyzések 1. pontja alapján a 39. árucsoportban a 3904 69 90 KN-kód alá kell besorolni.
               
            
                  
                              2.
                           
                           
                              Fluoro-elasztomer tömítőgyűrűk (vinilidén-fluorid-hexafluorpropilén kopolimer).
                              A termék alkotóanyaga (vinilidén-fluorid-hexafluorpropilén kopolimer) az elasztomerek nyúlási és visszaalakulási jellemzőit mutatja, de kénnel nem vulkanizálható. Térhálósításához lúgos vegyületekre vagy meghatározott peroxidokra van szükség.
                           
                        
               
                  3926 90 97
               
               
                  A besorolást a Kombinált Nómenklatúra értelmezésére szolgáló 1., és 6. általános szabály, a 39. árucsoporthoz tartozó megjegyzések 1. és 4. pontja, a 40. árucsoporthoz tartozó megjegyzések 4. pontjának a) alpontja, a XVI. áruosztályhoz tartozó megjegyzések 2. pontja, a 90. árucsoporthoz tartozó megjegyzések 2. pontja, valamint a 3926, a 3926 90 és a 3926 90 97 KN-kód szövegezése határozza meg.
                  A termék általános használatra szolgáló elasztomer tömítőgyűrű. Emiatt nem a KN XVI. áruosztályához tartozó megjegyzések 2. pontja és a 90. árucsoportjához tartozó megjegyzések 2. pontja értelmében vett felismerhető gépalkatrész, következésképpen nem tartozik a XVI. áruosztályba vagy a 90. árucsoportba.
                  A termék alkotóanyaga nem felel meg a 40. árucsoporthoz tartozó megjegyzések 4. pontjának a) alpontjában szereplő szintetikus gumi meghatározásának, mivel kénnel nem vulkanizálható.
                  A poli(vinilidén-fluorid) a 39. árucsoportba tartozó polimer (lásd a 39. árucsoporthoz tartozó HR magyarázat általános rendelkezések polimerek rövidítéseinek listáját és a 3904 vtsz-hoz tartozó magyarázat utolsó bekezdését).
                  A vinilidén-fluorid-hexafluorpropilén kopolimer fluorozott kopolimer, amelyet a 39. árucsoportba kell besorolni.
                  Ennélfogva a szóban forgó termék a Kombinált Nómenklatúrában máshol nem említett a 39. árucsoportba tartozó műanyag termék, ezért a 3926 90 97 KN-kód alá kell besorolni.